{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":13,"n_cols":6,"rows_kept":13,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o prijedlogu UREDBE O IZMJENI ZAKONA O OBAVLJANJU STUDENTSKIH POSLOVA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Božidar Altus","UREDBU","Vlada Republike Hrvatske ovim je prijedlogom Uredbe o izmjenama i dopunama zakona o obavljanju studentskih poslova jasno nabrojala stupnjeve studija koji se pohađaju u Republici Hrvatskoj ali i izvan Republike Hrvatske. Time se nastoji izbjeći sve dosadašnje nedoumice u određivanju tko ima pravo obavljati poslove kao „studenti“.","Primljeno na znanje","Primljeno na znanje"]
[2,"Marin Kečkiš","UREDBU","Smatram da je ovaj prijedlog Vlade Republike Hrvatske odličan. Napokon će studenti koji su izgubili studenska prava zbog mnogobrojnih i opravdanih razloga dobiti pravo da si zarade za školarinu i trošak studentskog života.Iako bi se još dosta trebalo poraditi na pravima studenata/ radnika i obvezama poslodavaca.","Primljeno na znanje","Primljeno na znanje"]
[3,"Milojka Rataić","UREDBU","Članak 2. točku 1. Zakona o obavljanju studentskih poslova (NN broj 96/18) trebalo je izmijeniti na naveden način jer je u prvoj verziji navedena točka nejasna i ne uključuje sve kategorije \"studenata\" što određene skupine stavlja u neravnopravan položaj.","Primljeno na znanje","Primljeno na znanje"]
[4,"Alta Pavin Banović","UREDBU","Jasno su opisani i nabrojani svi stupnjevi studija koji se mogu pohađati u Republici Hrvatskoj i izvan RH. Definirano je u Čl. 1. tko su studenti u RH koji imaju zakonsko pravo obavljati poslove kao studenti za koje su i pravedno plaćeni.","Primljeno na znanje","Primljeno na znanje"]
[5,"Marica Brzica","UREDBU,\nČlanak 1.","Odlična je stavka o izjednačavanju redovnih i izvanrednih studenata, glede njihovih prava i obaveza. Ovakvim zakonom su ravnopravni svi koji studiraju u Republici Hrvatskoj, a ravnopravnost je uvijek dobra.","Primljeno na znanje","Primljeno na znanje"]
[6,"RIT Croatia","UREDBU,\nČlanak 1.","Slažemo se s izmjenama zakona o obavljanju studentskih poslova te proširenjem definicije studenta koja sada obuhvaća i studente trećih zemalja na studiju u Republici Hrvatskoj. \nSmatramo da bi dodatno bilo dobro jasnije definirati kategoriju studenata na razmjeni na visokim učilištima u Republici Hrvatskoj, kako bi se jasno precizirali oblici razmjena koji su u smislu ovog zakona prihvatljivi. Pretpostavljamo da je Erasmus program oblik razmjene koji je najrašireniji i koji se podrazumijeva, no zanima nas na koji način će se promatrati studente na razmjeni koji dolaze sa visokih učilišta iz trećih zemalja, a s kojima pojedino hrvatsko visoko učilište ima sporazum o razmjeni studenata.  Molimo pojašnjenje ove kategorije.\nRIT Croatia","Primljeno na znanje","Razmjena podrazumijeva formalizirani studijski boravak i/ili stručnu praksu studenata u okviru visokog učilišta u Republici Hrvatskoj."]
[7,"SONJA IVANČIĆ","UREDBU,\nČlanak 1.","U definiciji studenta trebalo bi uvrstiti i građane s prebivalištem u RH koji nisu građani EU, a studiraju u RH.","Djelomično prihvaćen","Iz predložene izmjene predmetnog članka jasno proizlazi pravo na obavljanje studentskih poslova studenata upisanih na navedene razine studijskih programa na visokim učilištima u Republici Hrvatskoj. Isti uključuje i studente upisane na studijske programe visokih učilišta u Republici Hrvatskoj, a koji nisu državljani zemalja članica Europske unije pod pretpostavkom ispunjavanja ostalih uvjeta propisanih Zakonom o obavljanju studentskih poslova (Narodne novine, broj 96/2018)."]
[8,"Medicinski fakultet Sveučilišta u Zagrebu","UREDBU,\nČlanak 2.","Predlažemo da se iza članka 1. doda novi čanak 2. koji bi glasio:\n„U članku 11. stavku 3. točki 8. stavlja se zarez i dodaju se riječi:\n\"odnosno za razdoblje od jednog semestra za obavljanje poslova demonstratora koji pomaže nastavnicima u izvođenju vježbi na visokim učilištima.“\nObrazloženje: Na visokim učilištima veliki broj studenata pomaže nastavnicima i suradnicima u izvođenu vježbi na visokim učilištima kao demonstratori s malim brojem sati rada u mjesecu. \nPrema važećoj odredbi članka 11. stavka 3. točke 8. za manji broj sati pomaganja nastavnicima u izvođenju vježbi studenti, visoka učilišta i posrednici opterećeni su nerazmjerno velikim administrativnim poslovima i troškovima koji se odnose na sklapanje ugovora i plaćanje naknada po ugovorima. Predloženom dopunom citiranog članka olakšalo bi se studentima i visokim učilištima obavljanje poslova demonstrature.","Primljeno na znanje","Prijedlog nije predmet ove Uredbe."]
[9,"Sanja Cmrečnjak","UREDBU,\nČlanak 2.","Slažem se s izjednačavanjem prava i obveza redovnih i izvanrednih studenata koji nemaju zasnovan radni odnos.","Primljeno na znanje","Primljeno na znanje"]
[10,"SILVANA KOPAJTIĆ-ZURAK","UREDBU,\nČlanak 2.","Smatram da je prijedlog Vlade Republike Hrvatske, tj. Uredba o izmjeni Zakona o obavljanju studentskih poslova vrlo dobra, naročito dio u kojem se izjednačavaju prava i obveze redovitih i izvanrednih studenata koji ne zasnivaju radni odnos.","Primljeno na znanje","Primljeno na znanje"]